钦定古今图书集成/明伦汇编/氏族典/第247卷 > 张留孙
## 钦定古今图书集成/明伦汇编/氏族典/第247卷 > 张留孙

按《元史张宗演传》：“张留孙者，字师汉，信州贵溪人。少
时入龙虎山为道士，有道人相之曰：‘神仙宰相也。至
元十三年，从天师张宗演入朝，世祖与语称旨，遂留
侍阙下，号之上卿，命尚方铸宝剑以赐，建崇真宫于
两京，俾留孙居之，专掌祠事。十五年，授元教宗师，锡
银印，寻升江东道同知宣慰司事’。”大德中，加号元教
“大宗师”，同知集贤院道教事。武宗立，召见，赐坐，升大
真人、知集贤院，位大学士上。寻又加特进。仁宗即位，
进开府仪同三司，加号“辅成赞化保运元教大宗师。”
至治元年十二月卒，年七十四。